
Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma „Viedās pašvaldības” īstenošanas noteikumi

	1.
	Noteikumu projekts
9. Viedais risinājums šo noteikumu izpratnē ir inovatīvs risinājums vai tehnoloģija jeb procesa, pakalpojuma vai produkta inovācija, kas uzlabo pašvaldības sniegto pakalpojumu efektivitāti un līdz 2023. gada 1. janvārim nav ieviests vai piemērots pašvaldību darbības jomā vienā vai vairākās pašvaldībās un par kuru ir saņemts Latvijas Zinātnes padomes atzinums, ka projektā paredzētais risinājums ir vērtējams kā inovatīvs risinājums Latvijā.   
	Iebildums
Aicinām saskaņot 9.panta redakciju ar Publisko iepirkumu likuma 5. panta 12. punkta terminoloģiju, ņemot vērā, ka Latvijas Zinātnes padomes zinātniskā ekspertīze ir maksas pakalpojums. Aicinām VARAM sniegt skaidrojumu, vai VARAM ieskatā ekspertīzei būtu jāizmanto ārvalstu ekspertu iesaiste, ņemot vērā, ka ārvalstu ekspertu iesaistes gadījumā projekta iesniegums un inovatīvā risinājuma apraksts ir iesniedzams arī angļu valodā. 
Piedāvātā redakcija
Viedais risinājums šo noteikumu izpratnē ir inovatīvs risinājums vai tehnoloģija jeb procesa, pakalpojuma vai produkta inovācija, kas uzlabo pašvaldības sniegto pakalpojumu efektivitāti un līdz 2023. gada 1. janvārim nav ieviests vai piemērots pašvaldību darbības jomā vienā vai vairākās pašvaldībās un par kuru ir saņemta Latvijas Zinātnes padomes zinātniskā ekspertīze, kas veikta, iesaistot ekspertus no ekspertu datu bāzes, ka projektā paredzētais risinājums ir vērtējams kā inovatīvs risinājums Latvijā.   
	Lauma Sīka (IZM)

	Noteikumu projekts
28. Projekta iesniedzējs sagatavo projekta iesniegumu atbilstoši šajos noteikumos noteiktajām prasībām un iesniedz to sadarbības iestādē, izmantojot Kohēzijas politikas fondu vadības informācijas sistēmu.
	Iebildums
Norādām, ka informācija, uz kuras pamata Latvijas Zinātnes padome (LZP) veiks inovatīvā risinājuma zinātnisko ekspertīzi, nedrīkstētu atšķirties no informācijas, kas ietverta projekta iesniegumā.
Ņemot vērā, ka noteikumu projektā nav ietverta informācija par projektu vērtēšanas kritērijiem un kritēriju piemerošanas secību, pieņemem, ka LZP ir iesniedzams tas pats projekta iesniegums, kas tiks iesniegts Kohēzijas politikas fondu vadības informācijas sistēmā. Norādām, ka zinātniskās ekspertīzes veikšanai ir nepieciešams plānot vismaz vienu mēnesi. 
Aicinām papildināt 28.punktu ar tekstu:  "Projekta iesniedzējs vismaz vienu kalendāro mēnesi pirms projekta iesnieguma iesniegšanas sadarbības iestādē, projekta iesniegumu iesniedz Latvijas Zinātnes padomei zinātniskās ekspertīzes veikšanai."

 

 
Piedāvātā redakcija
Projekta iesniedzējs sagatavo projekta iesniegumu atbilstoši šajos noteikumos noteiktajām prasībām un iesniedz to sadarbības iestādē, izmantojot Kohēzijas politikas fondu vadības informācijas sistēmu. Projekta iesniedzējs vismaz vienu kalendāro mēnesi pirms projekta iesnieguma iesniegšanas sadarbības iestādē, projekta iesniegumu iesniedz Latvijas Zinātnes padomei zinātniskās ekspertīzes veikšanai.
	Lauma Sīka (IZM)

34.1.4. Latvijas Zinātnes padomes ekspertīzes izmaksas;
	Iebildums
Aicinām izteikt redakcijā: Latvijas Zinātnes padomes zinātniskās ekspertīzes izmaksas;
Piedāvātā redakcija
34.1.4. Latvijas Zinātnes padomes zinātniskās ekspertīzes izmaksas;

